നിരുത്തരവാദിത്വത്തിന്റെ പര്യായമായി രാഹുല് ഗാന്ധി മാറി: അക്രമത്തിലൂടെ കുടുംബ ഭരണം നിലനില്ത്താന് ശ്രമിക്കുന്നുവെന്ന് ബിജെപി ലക്നൗ: കോണ്ഗ്രസ് നേതാവ് രാഹുല് ഗാന്ധിയ്ക്കെതിരെ രൂക്ഷ വിമര്ശനവുമായി ബിജെപി. നിരുത്തരവാദിത്വത്തിന്റെ പര്യായമായി രാഹുല് മാറിയെന്ന് ബിജെപി നേതാവ് സമ്ബീത് പത്ര പറഞ്ഞു. ലഖിംപൂര് ഖേര ആക്രമണത്തെ രാഹുല് ഗാന്ധി രാഷ്ട്രീയ അവസരമായി ഉപയോഗിക്കുകയാണ്. രാജ്യത്ത് കുടുംബ ഭരണം നിലനിര്ത്താനാണ് അദ്ദേഹത്തിന്റെ ശ്രമം. കോണ്ഗ്രസിനുള്ളിലുണ്ടായ പൊട്ടിത്തെറി മറയ്ക്കാനാണ് ഇതെന്നും സമ്ബീത് പത്ര വിമര്ശിച്ചു. പോസ്റ്റുമോര്ട്ടം റിപ്പോര്ട്ടിനെ എന്തിനാണ് സംശയിക്കുന്നതെന്നും സമ്ബീത് പത്ര ചോദിച്ചു. ക്രമസമാധാന നിലയെ ബാധിക്കുമെന്ന് ചൂണ്ടിക്കാട്ടി രാഹുല് ഗാന്ധിയ്ക്ക് ജില്ലയിലേക്ക് പ്രവേശിക്കാനുള്ള അനുമതി നിഷേധിച്ചിരുന്നു. സിതാംപൂരില് നിരോധനാജ്ഞ ഏര്പ്പെടുത്തിയിരിക്കുന്നതിനാലാണിത്. അനുമതി നിഷേധിച്ചതിന് പിന്നാലെ കൂട്ടം കൂടി പോകാനുള്ള നീക്കവും രാഹുല് ഉപേക്ഷിച്ചിരുന്നു. പിന്നാലെ ഉത്തര്പ്രദേശ് പോലീസ് രാഹുലിന് ജില്ലയില് പ്രവേശിക്കാന് അനുമതി നല്കുകയും ചെയ്തു. രാഹുല് ഗാന്ധിയോടൊപ്പം ഛത്തീസ്ഗഡ് മുഖ്യമന്ത്രി ഭൂപേഷ് ബാഗല്, പഞ്ചാബ് മുഖ്യമന്ത്രി ചരണ്ജിത് ചന്നി എന്നിവരാണുള്ളത്. ഇവര് ലക്നൗവില് എത്തിയിട്ടുണ്ട്. മരിച്ചവരുടെ കുടുംബത്തെ കാണാനും അവിടുത്തെ സാഹചര്യം വിലയിരുത്താനുമാണ് ലഖിംപൂരിലേക്ക് പോകുന്നതെന്നാണ് രാഹുല് നല്കുന്ന വിശദീകരണം. അതിനിടെ ഡല്ഹിയിലെത്തിയ കേന്ദ്ര ആഭ്യന്തര സഹമന്ത്രി അജയ് മിശ്ര കേന്ദ്ര ആഭ്യന്തരമന്ത്രി അമിത് ഷായുമായി കൂടിക്കാഴ്ച്ച നടത്തുകയാണ്.